cyanic-selkie/wikianc huggingface dataset:
Jumprava (grupa)
1997—pašlaik
2007. gadā Dailes teātrī tika iestudēta grupas dalībnieku sarakstīta rokopera "Izredzētais" ar Normunda Beļska libretu, tika izdots arī tās skaņu celiņš diskā.
Pēc vairāku gadu pārtraukuma grupa 2012. gada 6. jūlijā sniedza koncertu Ikšķilē. 2013. gada 3. augustā Jumprava uzstājās festivālā "LABADABA 2013", Līgatnes pagasta Ratniekos.
2014. gadā tika izdots grupas albums "Laiks runā".
2014. gadā grupa devās 30 gadu jubilejas tūrē pa Latvijas pilsētām. Tūres noslēguma koncertos Rīgā, koncertzālē "Palladium" kā īpašie viesi piedalījās arī 90. gadu sākuma leģendārā grupa "Aurora".
2019. gadā tika izdots pagaidām pēdējais grupas albums "Insomnia".
2019. gada 28. novembrī notika grupas 35 gadu jubilejai veltīts vērienīgs koncerts izpārdotā "Arēnā Rīga" — "JUMPRAVA jubilejas koncerts XO".
Pēdējā laikā grupa sadarbojas ar multiinstrumentālistu Rihardu Fedotovu (Rick Feds) — gan ierakstos, gan uzstājoties koncertos.
Kultūrā
2019. gadā Nacionālajā teātrī Valtera Sīļa režijā iestudēta muzikāla izrāde "Zem diviem karogiem", kam pamatā ir dramaturga Jāņa Baloža luga par grupas darbības vēsturi.
2020. gadā sāka tapt grupas dalībnieka, arī režisora A. Graubas filma "Jumprava. Lielais notikums" par grupu. Filmas iznākšana plānota 2022. gada sākumā.
Vistleras bobsleja, kamaniņu un skeletona trase
Vistleras bobsleja, kamaniņu un skeletona trase (en, fr) ir bobsleja, kamaniņu un skeltona trase Vistlerā, Kanādā. Tajā notika 2010. gada ziemas olimpisko spēļu sacensības bobslejā, kamaniņu braukšanā un skeletonā. Trases dizaina izstrāde tika uzsākta 2004. gadā, bet pati trase tika celta no 2005. līdz 2007. gadam. Pirmo nobraucienu veica kanādiešu bobslejisti Pjērs Lidērs un Džastins Kripss 2007. gada 19. decembrī.
trasē notiekošajā Olimpisko spēļu oficiālajā treniņbraucienā smagi cieta gruzīnu kamaniņu braucējs Nodars Kumaritašvili, kura kamanas 143,3 km/h lielā ātrumā kļuva nevadāmas. Viņš izkrita no kamanām un atsitās pret trases sienu. Mediķi negadījuma vietā ieradās 1 minūtes laikā un sniedza viņam pirmo medicīnisko palīdzību. Vēlāk Kumaritašvili ar helikopteri tika nogādāts Vistleras slimnīcā, taču tur sportists nomira.
Trases garumi un līkumi
Trases vertikālais kritums ir 152 metri ar vidējo slīpumu 10,5% apmērā.
Džefrijs Čosers
Džefrijs Čosers (en, ; dzimis ap 1343. gadu, miris ) bija viduslaiku angļu rakstnieks, dzejnieks, diplomāts, filozofs, alķīmiķis un astronoms. Pazīstamākais no Čosera darbiem ir stāstu krājums "Kenterberijas stāsti" (The Canterbury Tales).
Čosers tiek dēvēts par "angļu literatūras tēvu", jo viens no pirmajiem sāka izmantot dzimto angļu valodu literatūrā, uzskatot to par tikpat mākslinieciski augstvērtīgu kā franču vai latīņu valodu. Sarakstījis arī zinātnisku traktātu par astrolabu.
Biogrāfija
Džefrijs Čosers ir dzimis Londonā turīgā vīna tirgotāju ģimenē ap 1343. gadu. 17 gadu vecumā nokļuva galma aprindās. Studējis jurisprudenci. Valsts dienestā daudz ceļoja pa Eiropu. No 1374. gada strādāja par kontrolieri (comptroller) Londonas ostā. No 1389. līdz 1391. gadam — galma celtniecības darbu vadītājs (clerk of works). Džefrijs Čosers 1397. gada aprīlī Anglijas karaļa Ričarda II galmā sāka stāstīt "Kenterberijas stāstus", kas kļuva par vienu no viņa izcilākajiem darbiem. Džefrijs Čosers nomira 1400. gada 25. oktobrī. Pirmais literāts, kas apglabāts Vestminsteras abatijas Dzejnieku stūrī (Poets' Corner).
Popkultūra
Angļu aktieris Pols Betanijs (Paul Bettany) filmā "Bruņinieka stāsts" (A Knight's Tale) atveidoja Džefriju Čoseru. Šajā filmā Džefrijs Čosers vairāk tika attēlots kā izdomāts tēls, nevis kā kādreiz reāli eksistējusi persona.
Čosera vārdā ir nosaukts asteroīds (2984 Čosers) un viens no Mēness krāteriem.
Nātrene
Nātrene ir ādas slimība jeb alerģija, kam raksturīgi nātres dzēlumiem līdzīgi izsitumi un nieze uz ādas, retāk uz gļotādas. Nātrene var būt gan akūta, gan hroniska. Akūtā nātrene var parādīties ļoti strauji un ilgt no dažām minūtēm līdz pat vairākām stundām, bet hroniskā nātrene var ilgt vairākus mēnešus un bieži atkārtoties.
Ārstēšana var izvērsties ilgstoša. Jālieto prethistamīna līdzekļi, efedrīns, adrenalīns, hormonu preparāti, kā arī vakcīnas, kas satur ļoti mazas nātreni izraisošo faktoru devas. Lai novērstu slimību, ir jāizvairās no kaitīgiem faktoriem, kā arī laikus jāārstē slimības, kas var izraisīt nātreni.
Nātrene var būt simptoms, kas norāda uz kolagenozi, ļaundabīgu audzēju, cukura diabētu, aknu un nieru slimībām, serumslimībām un siena drudzi.
Cēloņi
Nātreni var izraisīt, piemēram, medikamenti, uzturlīdzekļu lietošana, kā kokakola, olas, zivis, zemenes un vēži, smaržas, fizikāli kairinātāji (visbiežāk ultravioletais starojums) un aukstums, ķīmiskie aerosoli, ziedputekšņi, kā arī odu, bišu, lapseņu, blusu vai citu kukaiņu kodumi.
Lobe (upe)
Lobe ir Ogres kreisā pieteka Aizkraukles un Ogres novados. Iztek no Lobes ezera ziemeļrietumu gala. Dažkārt par Lobes augšteci uzskata Lobes ezerā ietekošo Bebrupi. Upe šķērso Zādzenes-Krapes valni. Lielākās pietekas ir Lokmene un Lubīte. Lielākās apdzīvotās vietas krastos ir Lēdmane, Lobe un Veckrape (biežāk zināma kā Krapes muiža ). Upi šķērso autoceļi P80 (E22) un V996.
Jersikas pagasts
Jersikas pagasts ir viena no Līvānu novada administratīvajām teritorijām tā dienvidos Daugavas labajā krastā. Robežojas ziemeļos ar sava novada Līvānu pilsētu un Rožupes un Turku pagastiem, austrumos ar Preiļu novada Rožkalnu pagastu, dienvidos ar Augšdaugavas novada Nīcgales pagastu, rietumos pa Daugavu ar Jēkabpils novada Dunavas un Dignājas pagastiem.
Hidrogrāfija
Upes: Greiva, Gumerte, Izteka, Kaupreite, Silupīte.
Ezeri: Iesalnieku ezers, Jersikas ezers (Dimantu ezers).
Vēsture
1945. gadā Daugavpils apriņķa Līvānu pagastā izveidoja Jersikas ciema padomi. Jersikas ciems ietilpis Līvānu (1949-1959), Krustpils (1959-1962), Jēkabpils (1962) un Preiļu (pēc 1962. gada) rajonos. 1954. gadā Jersikas ciemam pievienoja likvidēto Tartaku ciemu. 1962. gadā kolhoza «Jāņupe» teritoriju pievienoja Nīcgales ciemam. 1968. gadā Jersikas ciemam pievienoja Līvānu pilsētas kolhoza «Rīts» teritoriju, bet 1975. gadā daļu teritorijas pievienoja Līvānu pilsētai. 1990. gadā ciemu reorganizēja par pagastu. 2009. gadā Jersikas pagastu kā administratīvo teritoriju iekļāva Līvānu novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Lielākās apdzīvotās vietas ir Upenieki (pagasta centrs), Jersika, Grāveri, Cirsenieki, Vuceni.
Tokijas olimpiskās spēles
Tokijas olimpiskās spēles var būt:
Kallimahs (dzejnieks)
Kallimahs (Καλλίμαχος, dzimis ap 310.—305. g. p.m.ē. Kirēnē, miris ap 240. g. p.m.ē.) bija viens no izcilākajiem hellēnisma laikmeta sengrieķu dzejniekiem. Kallimahs rakstījis elēģijas, epigrammas, epīlijus, himnas, kā arī zinātniskus darbus. Kallimaha darbi atstājuši lielu ietekmi uz romiešu dzejniekiem Ovidiju, Katullu un jo īpaši Sekstu Properciju.
Ap 290. g. p.m.ē. Kallimahs atstājis Kirēni un devies uz Aleksandriju, kur sākumā strādājis par skolotāju, tad darbojies Ptolemaja II galmā, kā arī strādājis slavenajā Aleksandrijas bibliotēkā.
Rock with You
Rock with You izdeva 1979. gada 3. novembrī kā otro singlu no Maikla Džeksona piektā solo albuma, Off the Wall. Dziesmu uzrakstījis Heatwave biedrs un dziesmu rakstītājs Rods Tempertons, kas uzrakstīja arī Džeksona dziesmu Thriller. Dziesma bija viena no pirmajiem Billboard numur viens singliem 80. gados. Tas sasniedza pirmo vietu popa un R&B singlu sarakstā un kļuva par Džeksona vienu no vismīlētākajām dziesmām. Šīs dziesmas videoklipā ir redzams Džeksons dejojot vizuļojošā tērpā lāzeru fonā. Saskaņā ar Billboard, dziesma bija 1980. gada 4. lielākais singls. To arī uzskata par vienu no pēdējiem disko ēras singliem. Atkārtoti to izdeva kā singlu 2006. gada 27. februārī, kas ir daļa no Visionary: The Video Singles krājuma.
Sohačevas apriņķis
Sohačevas apriņķis ir apriņķis Polijā, Mazovijas vojevodistes rietumos. Robežojas ar Mazovijas vojevodistes Gostiņinas, Plockas, Ploņskas, Novi Dvoras, Rietumvaršavas, Grodziskas un Žirardovas apriņķiem, kā arī Lodzas vojevodistes Skerņevices un Lovičas apriņķiem.
Roberts Bērds
Roberts Bērds (en; dzimis Kornēlijs Kelvins Seils (Cornelius Calvin Sale, Jr.), miris ) bija amerikāņu advokāts un politiķis, pārstāvēja Demokrātisko partiju. Viņš bija Kongresā visilgāk strādājušais senators.
1952. gadā R. Bērds tika ievēlēts ASV Pārstāvju palātā (darbojies no 1953. līdz 1959. gadam), pēc sešiem gadiem tika ievēlēts Senātā. Ar laiku viņš kļuva par vienu no prominentākajiem senatoriem. Viņš ir bijis gan Senāta vairākuma, gan mazākuma līderis. Četrus laikposmus (1989—1995, 2001, 2001—2003, 2007—2010) bijis ASV Senāta prezidents pro tempore (otra nozīmīgākā persona Senātā pēc ASV viceprezidenta). Jaunībā bijis kukluksklana loceklis un atbalstīja rasu segregāciju, taču vēlāk kļuva par aktīvu cilvēktiesību aizstāvi. Izglītību ieguvis Māršala universitātē (Marshall University) un Washington College of Law.
Denijs Boils
Denijs Boils (en, dzimis Redklifā, Apvienotajā Karalistē) ir britu kinorežisors un producents. Pirmā filma, ar kuru režisors ieguva pasaules slavu, bija 1996. gada britu filma "Vilcienvakte". Savukārt viņa Holivudas filma "Graustu miljonārs" 2008. gadā saņēma Amerikas Kinoakadēmijas balvu gan kā labākā filma, gan par labāko režisora darbu (kopā filma tika nominēta 10, bet saņēma 8 "Oskarus").
Karjeru sācis teātrī, pēc tam darbojies kā režisors televīzijā. 1994. gadā debitējis kino ar filmu "Seklais kaps", ko atzinīgi novērtēja kritiķi un filma bija komerciāli veiksmīga. 1996. gadā tai sekoja Denija Boila otrā kinofilma "Vilcienvakte", kas viņam atnesa pasaules slavu.
Denijs Boils ir 2012. gada vasaras olimpisko spēļu atklāšanas ceremonijas režisors.
Televīzija
Boils ir piedalījies vairāku televīzijas seriālu tapšanā kā režisors un dažkārt arī kā producents. Pazīstamākie no tiem ir seriāli Screenplay (1989—1993, 3 sērijas), Inspector Morse (1990—1992, 2 sērijas), Babylon (2014, 1 sērija), "Uzticies" (Trust, 2018, 3 sērijas).
Tšebņica
Tšebņica (pl, vēsturiski arī Trebnica ) ir pilsēta Polijas dienvidrietumos, Lejassilēzijas vojevodistē uz ziemeļiem no Vroclavas.
Līdz 1945. gadam pilsēta ietilpa Vācijā, kad, pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Pilsēta izveidojusies ap 1202. gadā slavenu, kņaza Henrika I dibināto cisterciešu klosteri. Pilsētā apglabāta Henrika I sieva Sv. Silēzijas Hedviga. Francijas karalienes Marijas Leščiņskas (Maria Leszczyńska, 1703 - 1768) dzimtā pilsēta.
Ventspils rajons
Ventspils rajons bija administratīvā iedalījuma vienība LPSR (1949-1962, 1967-1990) un Latvijas Republikas (1990-2009) sastāvā. Tas atradās Kurzemes ziemeļrietumos un tas robežojās ar Talsu rajonu, Kuldīgas rajonu, Liepājas rajonu un Baltijas jūru. Rajona centrs bija Ventspils pilsēta, kas pati neietilpa Ventspils rajonā un bija patstāvīga republikas pakļautības pilsēta ar savu pašvaldību.
Izveide un reorganizācija
1949. gada 31. decembra administratīvi teritoriālās reformas rezultātā Ventspils apriņķis tika sadalīts Dundagas un Ventspils rajonos. 1952. - 1953. gadā Ventspils rajons ietilpa Liepājas apgabalā. 1956. gadā, likvidējot Alsungas rajonu, Ventspils rajonam pievienoja Jūrkalni, bet atdalīja Ziras. Laikā no 1962. gada aprīļa līdz 1967. gada janvārim Ventspils rajons bija sadalīts starp Talsu un Kuldīgas rajoniem. Pēc Latvijas Republikas atjaunošanas 1990. gadā rajona ciemi tika pārdēvēti par pagastiem.
Ciemi
Ances - Jūrkalnes - Popes - Puzes - Tārgales - Ugāles - Usmas - Užavas - Vārves - Ziru - Zlēku
Pilsētas
Piltene ar lauku teritoriju
Pagasti
Ances pagasts - Jūrkalnes pagasts - Popes pagasts - Puzes pagasts - Tārgales pagasts - Ugāles pagasts - Usmas pagasts - Užavas pagasts - Vārves pagasts - Ziru pagasts - Zlēku pagasts
Likvidācija
Saskaņā ar 1998. gadā pieņemto "Administratīvi teritoriālās reformas likumu" un 2008. gada "Administratīvo teritoriju un apdzīvoto vietu likumu" 2009. gada 1. jūlijā Ventspils rajons tika likvidēts un tā teritorijā izveidots Ventspils novads.
Pjotrs Sčastļivijs
Pjotrs Sčastļivijs (ru; dzimis ) ir bijušais krievu hokejists, spēlēja kreisās malas uzbrucēja pozīcijā. Karjeras laikā aizvadījis 129 spēles Nacionālajā hokeja līgā. Karjeras lielāko daļu spēlējis Krievijas Superlīgā un Kontinentālajā hokeja līgā, 2011. gadā kopā ar Ufas "Salavat Julajev" izcīnot Gagarina kausu.
Viņš ir precējies ar latviešu vieglatlēti Inetu Radēviču.
Spēlētāja karjera
Karjeras laikā pārstāvējis NHL Otavas "Senators" un Anahaimas "Ducks" klubus, kā arī Krievijas Jaroslavļas "Lokomotiv", Mitišču "Atlant", Maskavas CSKA, Ufas "Salavat Julajev" un Ņižņijnovgorodas "Torpedo" klubus. 2010.—2011. gada sezonā "Salavat Julajev" sastāvā izcīnījis Gagarina kausu.
2014. gada vasarā pievienojās Rīgas "Dinamo", taču jau 2014. gada 19. decembrī līgums ar hokejistu tika lauzts. Vien divas dienas vēlāk viņš pievienojās HK Soči rindām.
2016.—2017. gada sezonu uzsāka Rīgas "Dinamo" sastāvā. Tā bija Ščastļivija pēdējā sezona KHL. 2018.-2019. gada sezonu aizvadījis HSC Csíkszereda.
2007. gadā Krievijas hokeja izlases sastāvā izcīnījis bronzu Pasaules čempionātā.
WhatsApp
WhatsApp ir tiešsaistes tīkla lietotne viedtālruņiem, kas darbojas kopš 2009. gada, un tai ir aptuveni 1 miljards lietotāju. WhatsApp mītne atrodas Mauntīnvjū, Kalifornijā (Silīcija ielejā), un uzņēmumā ir 55 darbinieki. Kompāniju dibināja Jans Kums (Jan Koum, uzņēmuma vadītājs) un Braiens Ektons (Brian Acton).
2014. gadā to iegādājās pasaulē lielākā tiešsaistes sociālā tīkla Facebook īpašnieki Facebook Inc. par 19 miljardiem ASV dolāru, kas ir lielākais darījums Facebook  vēsturē. 3. oktobrī darījumu atļāva Eiropas Komisija.
Lietotne ir bezmaksas pirmajā tās lietošanas gadā, bet, sākot ar otro gadu, abonēšanas maksa ir 0,99 dolāri gadā. WhatsApp popularitāte ir ļoti ievērojami samazinājusi tradicionālo īsziņu lietošanu, radot milzīgus zaudējumus telekomunikācjas kompānijām. 2016. gadā WhatsApp lietotāju skaits sasniedza aptuveni 1 miljardu, tādējādi tas ir otrais lielākais tiešsaistes saziņas serviss pasaulē pēc Facebook, kam ir 1,5 miljardi lietotāju.
Vēršu apakšdzimta
Vēršu apakšdzimta (Bovinae) ir viena no dobradžu dzimtas (Bovidae) apakšdzimtām, kas pieder pārnadžu kārtai (Artiodactyla). Tā apvieno 26 mūsdienās dzīvojošas sugas, kas iedalītas 9 ģintīs. Pazīstamākās sugas ir ūdens bifelis, bizons, jaks, sumbrs un dižantilope.
Vēršu apakšdzimtā ir vairākas domesticētas sugas, un viena no tām ir liellops (Bos primigenius taurus), kas ir izmirušā savvaļas taura pasuga. Tas tiek audzēts visā pasaulē, lai iegūtu gaļu, pienu un ādu. Izņēmums ir hinduisti Indijā un Nepālā, kas liellopu gaļu pārtikā nelieto, uzskatot, ka šie dzīvnieki ir svēti. Citas domesticētās sugas ir ūdens bifelis (Bubalus bubalis), jaks (Bos grunniens), bantengs (Bos javanicus) un mājas gaurs (Bos frontalis).
Balstoties uz arheoloģiskajiem izrakumiem, vēršu apakšdzimtas dzimtene ir Āzija. Senākās atrastās fosilijas ir 18,5 miljonus gadu vecas. Mūsdienās vislielākā sugu dažādība ir sastopama Āzijā un Āfrikā, bet savvaļas sugas ir sastopamas arī Ziemeļamerikā un Eiropā. Latvijā tiek realizēta Pasaules Dabas Fonda programma, reintroducējot abas Latvijas dabai piederošās savvaļas vēršu apakšdzimtas sugas: sumbru un taurgovi, kas ir līdziniece izmirušajiem tauriem.
Izskats un īpašības
Vēršu apakšdzimtas dzīvnieki ir vidēji lieli vai lieli zālēdāji. Grupa ir ļoti dažāda, par ko liecina samērā atšķirīgās ciltis: dižantilopju, Indijas antilopju un vēršu cilts.
Rodas Apollonijs
Rodas Apollonijs (Ἀπολλώνιος Ῥόδιος, * 295.g. p.m.ē., † ap 215.g. p.m.ē.) bija hellēnisma laikmeta sengrieķu dzejnieks, vislabāk pazīstams ar eposu "Argonautika". Viņš rakstījis arī epīlijus.
Iespējams, Rodas Apollonijs dzimis Aleksandrijā; viņš iesaukts par Rodas Apolloniju laikā, kad dzīvojis Rodā. Zināms, ka viņš mācījies pie dzejnieka un Aleksandrijas bibliotēkas darbinieka Kallimaha, un vēlāk arī bijis Aleksandrijas bibliotēkas vadītājs (pēc Efesas Zēnodota).
Naudiņu saulrozīte
Naudiņu saulrozīte vai dzeltenā saulrozīte (Helianthemum nummularium) ir vienīgā klinšrožu dzimtas suga, kas aug Latvijā. Latvijā reti sastopams pundurkrūms. Ierakstīta Latvijas Sarkanajā grāmatā 3. kategorijā.
Apraksts
Daudzgadīgs, mūžzaļš, sīks puskrūms. Stublājs gulošs, apakšdaļā koksnains, zari pacili. Lapas iegarenas, pamats ķīļveida. Ziedi lieli, dzelteni. Auglis - apmatota pogaļa. Zied no jūnija līdz augustam.
Biotopi
Aug sausās augsnēs, pļavās, skrajos mežos, mežmalās.
Izplatība
Naudiņu saulrozīte ir Eiropā diezgan plaši izplatīta suga, aug arī dažviet Āzijā.
Radvilišķi
Pilsētas rietumos iet dzelzceļš Viļņa - Šauļi. Sv. Marijas Piedzimšanas baznīca, pareizticīgo baznīca, kultūras nams, pasta nodaļa, rajona centrālā slimnīca, vecā katoļu kapsēta, pareizticīgo kapsēta, pilsētas ziemeļos - karavīru kapi.
Pilsētā bāzējas Lietuvas armijas pretgaisa aizsardzības bataljons.
Vēsture
Radvilišķi minēti no 16. gadsimta sākuma. 1567. gads uzskatīts par Radvilišķu dibināšanas gadu, kaut arī daži avoti norāda 1529. vai 1539. gadu. 16. gadsimta vidū apvidus piederēja Šauļu ekonomijai, kuru vadīja Radvili. No 1577. gada saukti par miestu. No 1667. gada Radvilišķu muiža piederēja Viļņas vaivadam Janam Radvilam. 1687. gadā apdzīvotā vieta ieguva tirgus privilēģiju, 1710. gadā — pilsētas tiesības, kaut arī 1708. — 1710. gada mērī nomira gandrīz visi iedzīvotāji.
18. gadsimtā Radvilišķi pamazām atdzima, bet īpaši strauji sāka augt pēc 1870. gada, kad tika uzbūvēts dzelzceļa līnijas Liepāja—Romni atzarojums Radvilišķi - Daugavpils un šeit uzcelta dzelzceļa stacija. 1919. gada 22. novembrī Lietuvas armija pie Radvilišķiem sakāva bermontiešu spēkus, kas bija atkāpušies no Latvijas. Šim notikumam par godu pilsētā uzcelts piemineklis. 1924. — 1926. gadā Radvilišķiem atkal piešķirtas pilsētas tiesības. No 1950. gada — rajona centrs. 1992. gada 17. jūnijā tika apstiprināts pilsētas ģerbonis.
Endrū Leds
Endrū Leds (en; dzimis Meiplridžā, Kanādā) ir profesionāls kanādiešu hokejists, spēlē kreisās malas uzbrucēja pozīcijā, Kanādas hokeja izlases dalībnieks. Pašlaik (2017) spēlē Nacionālās hokeja līgas vienības Ņujorkas "Islanders" rindās.
Spēlētāja karjera
2004. gada NHL draftā viņu izraudzījās Karolīnas "Hurricanes" ar kopējo 4. kārtas numuru.
NHL spēlē kopš 2005.—2006. gada sezonas, kas bija pirmā sezona pēc lokauta. Pirmās trīs sezonas pārstāvēja "Hurricanes" klubu. Debijas sezonā viņa pārstāvētais klubs izcīnīja Stenlija kausu. Nākamās trīs sezonas viņš aizvadīja Čikāgas "Blackhawks" sastāvā, 2010. gadā viņš izcīnīja otro Stenlija kausu savā karjerā.
Kanādas jaunatnes izlašu sastāvā ir izcīnījis zelta medaļu 2005. gada Pasaules čempionātā junioriem.
Raseiņi
Raseiņi ir sena Žemaitijas pilsēta, pašvaldības centrs 76 km uz ziemeļrietumiem no Kauņas. Pilsēta ir seņūnijas centrs, tajā atrodas Dubīsas reģionāla parka direkcija.
Raseiņos atrodas Sv. Jaunavas Marijas debesīs uzņemšanas baznīca (uzcelta 1663. gadā, paplašināta 1783. gadā), bijušais dominikāņu klosteris, pareizticīgo baznīca (uzcelta 1870. gadā), kultūras nams, novadpētniecības muzejs, pasta nodaļa (LT-60001), rajona centrālā slimnīca, Raseiņu parks, skulptūra „Žemaitis“. Pilsētā atrodas 3 dīķi, tai cauri tek Raseikas upīte.
Vēsture
Raseiņi ir viena no vecākajām Lietuvas pilsētām Žemaitijas teritorijā. Vēstures avotos Raseiņi pirmo reizi pieminēti 1253. gadā, kad karalis Mindaugs, kuršu un žemaišu zemju dalīšanas laikā uzdāvināja Livonijas ordenim pusi no Raseiņu zemes. Atlikušo pusi Mindaugs 1254. gadā atdeva pirmajam Lietuvas bīskapam Kristiānam.
No 1416. līdz 1421. gadam Raseiņos uzcelta pirmā baznīca, 15. gadsimta beigās miestam piešķīra pilsētas tiesības, kas tika apstiprinātas 1792. gadā. No 15. līdz 18. gadsimtam pilsēta bija Žemaitijas hercogistes administratīvais centrs; šeit tika vēlēti Žemaitijas vecākie, Žemaišu seņūnijas rakstveži, seņūnijas zemes tiesas tiesneši u. c. ierēdņi, kā arī Polijas-Lietuvas kopvalsts Seima delegāti no Žemaišu seņūnijas.
Pēc Polijas dalīšanas Raseiņus 1795. gadā anektēja Krievijas Impērija. No 1764. gada Raseiņi bija apriņķa administratīvais centrs. No 18. gadsimta beigām šeit darbojās pasts. Otrā pasaules kara laikā pilsētu daļēji nopostīja. 1941. gada 23.-27. jūnijā pilsētas apkaimē notika Raseiņu tanku kauja, kurā Vērmahts sagrāva Sarkano armiju. Lietuvas PSR laikā 1953. gadā nojauca Raseiņu evaņģēliski luterisko baznīcu.
2002. gada 12. aprīlī apstiprināja Raseiņu pilsētas pašreizējo ģerboni.
Mareks
Mareks var būt:
Instrukcija po Viživaniju
Instrukcija po viživaniju (ru) ir Krievijas pankroka un alternatīvā roka grupa, ko 1985. gadā dibināja Romans Neumojevs.
Jemena
Jemenas Republika (ar, Al-Jumhuriyah al-Yamaniyah) ir valsts Āzijas dienvidrietumos, Arābijas pussalas dienvidos. Ziemeļos tā robežojas ar Saūda Arābiju, bet austrumos ar Omānu. No rietumiem to apskalo Sarkanā jūra, no dienvidiem — Indijas okeāna Adenas līcis un Arābijas jūra. Tā ir viena no nabadzīgākajām pasaules valstīm.
Jemena izveidojās 1990. gada 22. maijā, apvienojoties Jemenas Tautas Demokrātiskajai Republikai un Jemenas Arābu Republikai.
Vēsture
Līdz islāma kalifātu izveidei 7. gadsimtā Jemena bija daļa no Aksūmas valsts. 19. gadsimta vidū mūsdienu Jemenas teritorijas ziemeļu daļa kļuva par Osmaņu impērijas provinci. Pēc Pirmā pasaules kara tā kļuva par neatkarīgu Jemenas karalisti un pēc teokrātijas gāšanas 1962. gadā tika pasludināta par republiku.
Jemenas dienvidu daļa no 1869. līdz 1967. gadam bija Britu impērijas pārvaldīts Adenas protektorāts. 1967. gadā Dienvidjemena ieguva neatkarību un 1970. gadā tika pasludināta par komunistisku republiku.
1990. gada 22. maijā Jemenas Tautas Demokrātiskā Republika un Jemenas Arābu Republika apvienojās, izveidojot Jemenas Republiku. Alī Abdulla Sālihs kļuva par apvienotās valsts pirmo prezidentu.
2011. gadā Arābu pavasara iespaidā Jemenā sākās protesti pret valdošo nabadzību, bezdarbu, korupciju un prezidenta Sāliha ieceri izmainīt Jemenas konstitūciju un likvidēt prezidenta termiņa ierobežojumu, padarot viņu par prezidentu uz mūžu. Prezidents Sālihs atkāpās un prezidenta pilnvaras tika nodotas viceprezidentam Abdrabuham Mansuram Hadi, kurš oficiāli tika ievēlēts par prezidentu 2012. gada 21. februāra vēlēšanās, kurās viņš bija vienīgais kanditāts. Pārejas procesu traucēja militārs konflikts starp šiītu nemierniekiem hutiešiem un citām nemiernieku grupām kā Al-Qaida.
2014. gada septembrī hutieši ieņēma galvaspilsētu Sanu,  pārņēma savā kontrolē galvenās valdības iestādes un pieprasīja prezidentam Hadi izveidot "vienotības valdību", taču vēlāk atteicās piedalīties valdībā un turpināja izdarīt spiedienu uz Hadi un viņa ministriem, pat aplencot prezidenta privāto dzīvesvietu un turot viņu mājas arestā. 2015. gada janvārī hutiešiem lojāli kaujinieki uzbruka prezidenta pilij un piespieda prezidentu atkāpties. Februārī hutieši atlaida parlamentu un pasludināja Muhameda Ali al-Hūthi vadīto revolucionāro komiteju par pagaidu valdību Jemenā. Šo deklarāciju noraidīja opozīcija un ārvalstu valdības, ieskaitot ANO.
21. februārī Hadi izdevās aizbēgt no Sanas uz Adenu. Viņš nekavējoties sniedza runu televīzijā, atceļot savu atkāpšanos, nosodot apvērsumu un, aicinot atzīt sevi kā ievēlēto prezidentu. Martā Hadi paziņoja, ka Adena būs Jemenas "pagaidu galvaspilsēta". Hutieši turpināja virzīties uz dienvidiem līdz Adenai. Viss tur esošais ASV personāls tika evakuēts, un prezidents Hadi bija spiests bēgt uz Saūda Arābiju. 6. martā Saūda Arābija paziņoja par iesaistīšanos konfliktā un nodomu vadīt militāru koalīciju pret hutiešiem. Tā apgalvoja, ka hutiešus atbalsta Irāna, un sāka novietot savu karaspēku pie Jemenas robežas. Koalīcijā piedalījās Apvienotie Arābu Emirāti, Kuveita, Katara, Bahreina, Jordānija, Maroka, Sudāna, Ēģipte un Pakistāna. ASV paziņoja, ka tā palīdzēs koalīcijai ar informāciju, mērķēšanu un loģistiku.
Iedzīvotāji
2014. gadā Jemenā bija apmēram 24 miljoni iedzīvotāju. Summārais dzimstības koeficients Jemenā ir 4,45. Gandrīz visi iedzīvotāju ir musulmaņi, no viņiem 53% ir sunnīti, bet 45% šiīti.
Nikola Larīni
Nikola Larīni (dzimis Kamajorē, Itālijā) ir Itālijas sacīkšu pilots, zināms kā Formula 1 un WTCC pilots.
Viņš debitēja Formula 1 sacīkstēs. gadā, Coloni komandā, kura iepriekš piedalījās Formula 3000 klasē. Komanda piedalījās tikai divās sacīkstēs. Larīni brauca Coloni arī laikā, kad tā bija F3000 komanda. . gadā viņš nomainīja Coloni pret Osella un piedalījās visās sezonas sacīkstēs, izņemot Ungāriju. Viņš nekvalificējās vairākām sacīkstēm un pat tika diskvalificēts. Labākā vieta Larīni tosezon bija devītā. . gadā Larīni vadītā Osella bieži vien nespēja tikt pāri pirmskvalfikācijas barjerai. Uz sacīkstes starta Larīni nostājās tikai 8 no 17 reizēm. . adā rezultāti krietni uzlabojās, jo Larīni stājās uz starta visās sezonas sacīkstēs. Tiesa gan, viņš brauca ar Ligier.
. gadā viņš brauca ar Modena un tāpat kā pirms diviem gadiem, bieži nespēja pārvarēt pirmskvalifikācijas barjeru. . gadā viņš aizvadīja vien divas pēdējās sezonas sacīkstes ar Ferrari. Pēc gada malā, kurā viņš izcīnīja Deutsche Tourenwagen Meisterschaft titulu, viņš nobrauca vēl divas sacīkstes itāļu komandai un pat spēja kāpt uz goda pjedestāla otrā pakāpiena traģiskajā, kurā gāja bojā Rolands Racenbergers un Airtons Senna. . gads bija pēdējais Larīni F1 karjerā. Viņš nobrauca piecas sacīkstes Sauber un izcīnīja vienu punktu. Kopš tā laika viņš piedalās salonauto sacīkstēs un to dara joprojām. Kopš 2005. gada viņš pārstāv Chevrolet.
Leo Komarovs
Leo Komarovs (pilnā vārdā Leonīds Komarovs ; dzimis 1987. gada 23. janvārī) ir krievu tautības mūsdienu Igaunijas teritorijā dzimis Somijas hokejists, malējais uzbrucējs. Komarovam ir arī Krievijas pilsonība. Pašlaik (2022) spēlē Kontinentālās hokeja līgas kluba Sanktpēterburgas "SKA". rindās.
Spēlētāja karjera
Lai gan dzimis Narvā, Igaunijā, jau bērnībā pārcēlies uz Somiju, kur uzsāka hokejista karjeru, spēlējot dažādu SM līgas jauniešu komandu rindās. 2005.—06. sezonā Komarovs sebitēja SM līgā, aizvadot 44 spēles Pori "Assat" rindās. No 2006. līdz 2009. gadam Komarovs spēlējis Lahti "Pelicans" sastāvā, taču tad pārcēlās uz Kontinentālo hokeja līgu. 2009.—10. un 2010.—11. gada sezonās viņš spēlēja Maskavas "Dinamo" rindās. 2011.—12. sezonā kluba sastāvā izcīnīja Gagarina kausu.
2012. gada vasarā hokejists noslēdza viena gada līgumu ar NHL vienību Toronto "Maple Leafs". 2012.—13. gada NHL sezonas lokauta laikā atgriezās "Dinamo" rindās, taču tad aizvadīja 42 spēles NHL. 2013. gada vasarā Komarovs noslēdza jaunu līgumu ar "Dinamo", taču pēc gada atgriezās "Maple Leafs", 2014. gada jūlijā ar klubu noslēdzot četru gadu līgumu. 2018. gada vasarā Komarovs pievienojās Ņujorkas "Islanders" rindām.
Somijas izlases rindās izcīnījis zelta 2022. gada olimpiskajās spēlēs un bronzas medaļas 2014. gada olimpiskajās spēlēs, spēlējis arī 2009., 2010., 2011. un 2014. gada Pasaules čempionātos, 2011. gadā izcīnot Pasaules čempiona titulu.
Svarcelšana 2008. gada vasaras olimpiskajās spēlēs — līdz 63 kg sievietēm
2008. gada vasaras olimpisko spēļu svarcelšanas sacīkstēs sievietēm svara kategorijā līdz 63 kilogramiem uzvaru izcīnija Ziemeļkorejas sportiste Paka Jonsuka. Sacīkstes noritēja 12. augustā. Sacīkstēs piedalījās 20 sportistes.
Kapučīno
Kapučīno ir uz espreso bāzes veidots kafijas dzēriens, kas sastāv no espreso, tvaicēta piena un piena putām. Vislabākais rezultāts tiek sasniegts, lietojot pilnpienu:
Kapučīno (Capuccino) nosaukums atvasināts no kapucīnu ordeņa nosaukuma. Brāļi, dzerot kafiju ar pienu, ievēroja, ka pienu ielejot izveidojas garšīgas putiņas, kuru apjomu var palielināt saputojot.
Miņska Mazovecka
Miņska Mazovecka (pl) - pilsēta Polijā, Mazovijas vojevodistē. Izveidojusies kā tirgus pilsēta. XVI piedzīvoja uzplaukumu, vēlāk panīka. Attīstība atjaunojās līdz ar Varšavas - Terespoles dzelzceļa līnijas izbūvi XIX gadsimtā. Uz austrumiem no pilsētas atrodas Polijas kara aviācijas bāze. 1909. gadā Krievijas armijas sastāvā par vietējā garnizona komandieri kalpoja nākamais Somijas armijas virspavēlnieks Karls Gustavs Mannerheims (1867 — 1951).
29. marts
29. marts ir gada 88. diena pēc Gregora kalendāra (89. diena garajā gadā). Līdz gada beigām ir atlikušas 277 dienas.
Vārda dienas
Agija, Aldonis
HK Liepājas Metalurgs-2
HK Liepājas Metalurgs-2 bija Latvijas hokeja līgas komanda, kuras bāze atradās Liepājā, Latvijā. Tas bija cita Latvijas kluba — HK Liepājas Metalurga fārmklubs. 2013. gadā sakarā ar uzņēmuma Liepājas Metalurgs finanšu problēmām, klubs beidza pastāvēt.
Jūgezers
Jūgezers var būt:
Jaunzēlande
Jaunzēlande (en; mi) ir valsts Okeānijas dienvidrietumos un Klusā okeāna dienvidrietumu daļā. No Austrālijas to atdala Tasmana jūra. Ietilpst 3 lielas salas un vairākas nelielas saliņas un salu grupas. No Jaunzēlandes atkarīgas teritorijas ir Niue, Kuka Salas, Tokelau un Rosa Teritorija Antarktīdā. Galvaspilsēta Velingtona, lielākās pilsētas ir Oklenda, Hamiltona, Neipīra, Kraistčērča un Danīdina.
Klimats
Jaunzēlandes dienvidos ir subtropu un mērenais klimats. Siltākie mēneši ir decembris, janvāris un februāris. Aukstākie — jūnijs, jūlijs un augusts. Vasarā vidējā temperatūra ir starp 20º—30 °C un ziemā starp 10º—15 °C. Ziemeļsalā visu gadu ir silts, mitrs klimats. Dienvidsalā ir vēsāks klimats, ziemā ir iespējams neliels sals.
Valsts iekārta
Jaunzēlande ir parlamentāra un demokrātiska monarhija. Jaunzēlandes valsts iekārtu nosaka daudzi Lielbritānijas un Jaunzēlandes parlamenta konstitucionālie likumi un paražas. Valsts galva ir Lielbritānijas karalis, ko pārstāv ģenerālgubernators, kuru uz 5 gadiem pēc Jaunzēlandes valdības ieteikuma ieceļ karalis. Ģenerālgubernatoram ir Izpildpadome, kuras locekļi ir ģenerālgubernators un ministri. Likumdevēja orgāns ir vienpalātas parlaments — Pārstāvju palāta (97 deputāti), ko uz 3 gadiem ievēl iedzīvotāji. Izpildvara ir valdībai, ko vada premjerministrs. Vietējie pašvaldības orgāni ir provinces, provinču pilsētu teritorijas, pilsētu un lauku apgabalu padomes, kas faktiski pakļautas centrālajam pārvaldes orgānam. Vēlēšanu tiesības ir pilsoņiem no 20 gadu vecuma. Tiesu sistēmā ietilpst Augstākā tiesa, apelācijas un pirmās instances tiesas.
Vēsture
Jaunzēlandes pirmiedzīvotāji ir maori, kas pirms apmēram 1000 gadiem tajā ieradās no Polinēzijas. Maori ir pārstāvēti arī valdībā, kas cenšas tos nodrošināt ar vienlīdzīgām veselības aprūpes, izglītības un darba iespējām, kas viņiem iepriekš bija liegtas.
Jaroslavs Kosovs
Jaroslavs Kosovs (dzimis 1993. gada 5. jūlijā) ir krievu hokejists, labais malējais uzbrucējs. Pašlaik (2014) Kosovs spēlē Kontinentālās hokeja līgas klubā Magņitogorskas "Metallurg".
Spēlētāja karjera
Profesionāļa karjeru Kosovs uzsāka 2011.—12. gada sezonā, kad debitēja KHL vienībā Magņitogorskas "Metallurg". 2013.—14. gada sezonā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". Septītajā spēlē Kosovs guva uzvaru nesošos vārtus, tādējādi kļūstot par sērijas izšķirošo vārtu autoru.
Krievijas hokeja izlases rindās spēlējis 2012. un 2013. gada Pasaules čempionātā junioriem.
Dubulti (stacija)
Dubulti ir dzelzceļa stacija Jūrmalā, līnijā Torņakalns—Tukums II. Dubultos pietur visi Tukuma virziena elektrovilcieni; Dubulti ir arī maršruta Rīga—Dubulti galapunkts. Vasaras periodā līdz Dubultiem kursē daudzi sezonas elektrovilcieni.
uzsākta stacijas modernizācija. Stacijā darbojas biļešu kase.
Vēsture
Dubultu stacija (toreiz saukta Dubbeln) atvērta reizē ar Tukuma dzelzceļa atklāšanu 1877. gadā. Par Dubultiem stacija sākta saukt 1919. gadā. Stacija bojāta kā Pirmā, tā Otrā pasaules kara laikā, tomēr tagadējā ēka uzbūvēta tikai 1977. gadā. Ēka projektēta Ļeņingradas dzelzceļu projektēšanas institūtā, tās arhitekts Igors Javeins (1903—1980). Ēkas forma asociējas ar jūras vilni. Rīga—Dubulti bija pirmais elektrificētais vilcienu maršruts Latvijā (atklāts 1950. gadā).
2015. gada maijā stacijas ēkā atklāta laikmetīgās mākslas izstāžu zāle "Mākslas stacija Dubulti".
2008. gada vasaras olimpiskās spēles (11. diena)
Desmitajā Pekinas olimpisko spēļu dienā sacensības norisināsies 20 sporta veidos un tiks sadalīti 20 medaļu komplekti.
Basketbols
Spēles aizvadīs sieviešu komandas
Bokss
Sacīkstes sākas 14:00
Burāšana
Sacīkstes sākas 7:10
Cīņas sports
Sacīkstes sākas 4:30
Sacīkstes sākas 11:00
Daiļlēkšana
Sacīkstes sākas 5:00
Sacīkstes sākas 15:30
Futbols
Spēles aizvadīs vīriešu komandas
Galda teniss
Sacīkstes sākas 5:00 un 11:00
Jāšana
Sacīkstes sākas 14:15
Kanoe airēšana
Sacīkstes sākas 10:30
Riteņbraukšana
Sacīkstes sākas 11:30
Rokasbumba
Spēles aizvadīs sieviešu komandas
Sinhronā peldēšana
Sacīkstes sākas 10:00
Triatlons
Sacīkstes sākas 5:00
Ūdenspolo
Sacīkstes aizvadīs sieviešu komandas
Latviešu sociāldemokrātu savienība
Latviešu sociāldemokrātu savienība (LSS) bija skaitliski neliela, radikāli noskaņota demokrātiska kreisa politiska partija Krievijas impērijā laikā no 1903. līdz 1913. gadam. izveidota 1903.gadā, Londonā apvienojoties Vakareiropas latviešu sociāldemokrātu savienībai ar ASV latviešu sociāldemokrātiem un 1902. gadā Krievijas impērijas Vidzemes un Kurzemes guberņās izveidoto Baltijas latviešu sociāldemokrātisko strādnieku organizāciju (BLSDSO).
2008. gada vasaras olimpiskās spēles (11. diena)
Vieglatlētika
Sacīkstes sākas 4:00
Sacīkstes sākas 14:00
Vingrošana
Sacīkstes sākas 13:00
Pludmales volejbols
Sacīkstes sāksies 4:00
Skatīt arī
2008. gada vasaras olimpiskās spēles
Andrejs Krastiņš
Andrejs Krastiņš ( — ) bija latviešu politiķis un jurists, Latvijas iekšlietu un aizsardzības ministrs.
Darbība Latvijas PSR
Krastiņš dzimis Rīgā. 1966. gadā viņš pabeidza Rīgas 9. astoņgadīgo skolu, trīs gadus vēlāk — Rīgas 50. vidusskolu. 1974. gadā pabeidzis Latvijas Universitātes juridisko fakultāti. Līdz 1980. gadam bijis izmeklētājs un Izmeklēšanas nodaļas priekšnieka vietnieks Rīgas pilsētas Iekšlietu pārvaldē un Jūrmalas Iekšlietu daļā. No 1983. līdz 1990. gadam darbojies Latvijas PSR advokātu kolēģijā. No 1978. līdz 1986. gadam Andrejs Krastiņš bija PSKP biedrs, tika izslēgts par nepiedalīšanos partijas organizācijā un biedra naudas nemaksāšanu.
Atmodas laikā
1988. gadā iestājies LNNK. Ticis ievēlēts partijas padomē un valdē, tur darbojies līdz partijas apvienošanai ar kustību Tēvzemei un Brīvībai 1997. gadā. Atmodas laikā darbojies arī Latvijas Tautas frontē, bijis viens no LTF Vidzemes priekšpilsētas nodaļas dibinātājiem. 1989. gadā piedalījies LTF 2. programmas izstrādāšanā. 1990. gadā kā LNNK un LTF pārstāvis ievēlēts LPSR Augstākajā padomē, bija Latvijas Republikas AP priekšsēdētāja vietnieks. Andrejs Krastiņš bija viens no pieņemtās Latvijas Republikas neatkarības atjaunošanas deklarācijas autoriem, sarakstīja vairākus deklarācijas pantus un vadīja tās pieņemšanu LTF frakcijas sēdē.
1991. gada Barikāžu laikā Andrejs Krastiņš vadīja LR Augstākās padomes aizsardzības štābu, viņa vietnieki bija Odisejs Kostanda un Tālavs Jundzis.
Atjaunotajā Latvijā
Krastiņš vēlāk ievēlēts 5. Saeimā no LNNK saraksta, bijis priekšsēdētāja Anatolija Gorbunova vietnieks. 1992. un 1993. gadā Krastiņš piedalījās ASV valdības un Luiziānas universitātes kursos par cīņu pret terorismu un krīzes situāciju vadību. 1994. gada jūlijā pēc Birkava valdības demisijas prezidents Guntis Ulmanis virzīja Krastiņu premjerministra amatam, tomēr viņa piedāvāto valdību Saeima neapstiprināja.
A. Krastiņš ievēlēts arī 6. Saeimā, bijis Starpparlamentu savienības Latvijas nacionālās grupas prezidents. Šķeles 1. un 2. Ministru kabinetā pildījis Ministru prezidenta biedra un aizsardzības ministra pienākumus. Viņš atkāpās no amata pēc tam, kad sākās skandāls par aizsardzības ministrijas ar degvielas iegādi saistītiem darījumiem ar "Man-Tess". Vēlāk Krasta kabinetā kļuvis par iekšlietu ministru. 6. Saeimā bijis arī Saeimas LNNK un Latvijas Zaļās partijas frakcijas priekšsēdētājs. 1996. gada martā Krastiņu ievēlēja par LNNK priekšsēdētāju.
Krastiņš ir bijis Latvijas valsts un oficiālo delegāciju vadītājs un dalībnieks daudzās pasaules valstīs. Viņš ir bijis arī Latvijas Zvērinātu advokātu kolēģijas loceklis (no 1982. gada) un zvērinātu advokātu biroja "A. Krastiņš un R. Hlevickis" vadītājs.
Dzīves pēdējie gadi un nāve
2002. gadā Andrejs Krastiņš kandidēja 8. Saeimas vēlēšanās no apvienības Tēvzemei un Brīvībai/LNNK saraksta, bet netika ievēlēts. 2003. gadā pievienojās Tautas partijai. Krastiņš nomira pēc ilgas slimības. Viņa vietu Rīgas domē ieņēma Raimonds Vilde.
Apbalvojumi
Andrejam Krastiņam 2000. gadā piešķīra Triju Zvaigžņu ordeņa III šķiru. Viņš ir ieguvis 1991. gada barikāžu dalībnieka piemiņas zīmi, Dānijas Karalistes 1. pakāpes Danenborgas ordeņa Komandora lielkrustu un vairākas LR Iekšlietu ministrijas, Aizsardzības ministrijas, LR Drošības dienesta goda zīmes.
Miņskas apriņķis
Miņskas apriņķis (pl) ir apriņķis Polijā, Mazovijas vojevodistē uz austrumiem no Varšavas. Robežojas ar Mazovijas vojevodistes Vengrovas, Sedlces, Garvolinas, Otvockas un Volominas apriņķiem, kā arī Varšavu.
Āfrikas jakāns
Āfrikas jakāns (Actophilornis africana) ir viena no jakānu dzimtas (Jacanidae) bridējputnu sugām, kas pieder pie Āfrikas jakānu ģints (Actophilornis). Tas mājo plašā izplatības areālā Āfrikā uz dienvidiem no Sahāras. Āfrikas jakānu ģintī ir vēl viena jakānu suga — Madagaskaras jakāns (Actophilornis albinucha).
Izplatība
Āfrikas jakāns sastopams Kenijas, Senegālas, Gambijas, Mauritānijas, Etiopijas, Somālijas, Namībijas, Botsvānas un Dienvidāfrikas teritorijās Tas dzīvo stāvošu ūdeņu saldūdens ezeros vai purvos, un dīķos ar atbilstošu veģetāciju (augi ar peldošām lapām).
Izskats
Āfrikas jakānu ir ļoti viegli atpazīt. Putns ir apmēram 23—31 cm liels, ar garu kaklu, garām kājām un pirkstiem, svars 137—261 g. Mātītes ir lielākas par tēviņiem. Kā visām jakānām Āfrikas jakānam ir ļoti gari kāju pirksti, kas ļauj jakānam staigāt pa peldošo ūdensaugu lapām. Tas pamatā pārvietojas tikai soļojot pa lapām, ļoti reti paceļoties gaisā. Tas ir arī labs peldētājs un nirējs. Jakāns var pārpeldēt brīvus ūdens klajumus no vienas lapu "salas" līdz nākamajai.
Āfrikas jakāns ir kastaņbrūnā krāsā ar melniem spārnu galiem. Tā kakls un galva ir trīs krāsās: baltajam kaklam un sejai ir melna aizmugurējā daļa un pakausis, bet pakakle un pamatne pie krūtīm iedzeltenas. Knābis ir gaišā, zilganpelēkā krāsā, tā pamatne pagarināta, apņemot visu pieres daļu. Uz acīm šaura, melna švīka, kurā vizuāli pazūd melnās acis. Kājas un to pirksti gaiši pelēki.
Ieradumi
Āfrikas jakāns pārtiek no kukaiņiem un citiem bezmugurkaulniekiem, kā arī ūdensaugu sēklām. Tas, pārvietojoties pa ūdensaugu lapām, uzlasa kukaiņus gan no augiem, gan ūdens virsmas. Reizēm jakāns uzlasa kukaiņus, kuri dzīvo uz nīlzirgu mugurām. Staigājot pa nīlzirga mugurām, šie putni ar saviem nagiem saskrāpē to ādu, tādēļ nīlzirgi cenšas no tiem atbrīvoties, rezultātā apdraudot Āfrikas jakānu dzīvību.
Ligzdošana
Lietus sezonas laikā Āfrikas jakāniem ir vairošanās sezona. Mātītēm ir savas teritorijas un riesta laikā tās cenšas sapāroties ar pēc iespējas vairākiem tēviņiem. Tēviņš uz ūdens iekārto peldošu ligzdu, kurā mātīte iedēj 4 melni iesvītrotas, brūnas olas. Katras olas izskats ir nedaudz atšķirīgs. Pērēšanas rūpes uzņemas tēviņš, kā arī viņš aizsargā ligzdu no ienaidniekiem. Ja ligzda sāk grimt un olām draud briesmas, tēviņš tās paņem zem spārniem un pārnes uz jaunu, drošāku vietu. Kamēr tēviņš perē olas, mātīte dodas pie nākamā tēviņa. Rūpes par cāļu audzināšanu mātītes neuzņemas. Pēc 22—28 dienām izšķiļas mazie jakāni.
Drīz pēc izšķilšanās jakānu cāļi var skriet. Tēvs tos audzina un apmāca, kā atrast kukaiņus, gliemjus, tārpus, mazus krabīšus un zivis, kā arī augu sēklas. Cāļi paliek kopā ar tēvu 40—70 dienas. Ja mazajiem draud briesmas, tēvs tos paslēpj zem saviem spārniem.
Džirolamo Savonarola
Džirolamo Savonarola (it, dzimis 1452. g. 21. septembrī Ferrārā, miris 1498. g. 23. maijā Florencē) bija itāliešu reformators, dominikāņu mūks, Florences līderis no 1494. gada līdz viņa sodīšanai ar nāvi 1498. gadā.
Ērgļu klintis
Ērgļu klintis (arī Ērģeļu klintis, Pieškaļu iezis un Pieškalnu iezis) ir devona smilšakmens atsegums Gaujas kreisajā krastā. Ērgļu klintis ir valsts nozīmes aizsargājams ģeoloģisks dabas piemineklis, kā arī Latvijas un Eiropas Savienības nozīmes aizsargājams biotops. Klintis ir aptuveni 700 metrus garas un 18-26 metrus augstas. Tās atrodas aptuveni 6,5 km no Cēsīm, Pieškalnu ciema pievārtē, Priekuļu pagastā. Devona smilšakmenī, kas veido šo dabas objektu, ir novērojams slīpslāņojums, kā arī fosforītu ieslēgumi un devona zivju fosilijas. Iezī ir saskatāmas dzelzs savienojumu migrācijas pēdas, kas izskatās kā rūsganas josliņas. Iezī novērojami arī lūzumi, kas radušies tektonisku procesu ietekmē laikā, kad veidojās Gaujas senleja.
Džirolamo Savonarola
Dzīve
1475. gadā Savonarola iestājās Boloņā dominikāņu ordenī, 1482.–87. gadā bija Florences Sv. Marka klosterī, tad — sludinātājs un biktstēvs dažādās Lombardijas pilsētās, 1490. gadā atkal Florencē, 1491. gadā kļuva par Sv. Marka klostera prioru. Pieprasīja radikālas klostera un sabiedrības reformas, liekot pamatā nabadzības ideālu. Vecās derības praviešu un Jāņa atklāsmes grāmatas ietekmēts, domāja, ka pār baznīcu un Itāliju jānāk pelnītam Dieva sodam, kuram sekos atjaunošana. Savonarola tāpēc pravietiski sludināja grēku nožēlošanu.
Ērgļu klintis
Nosaukums
Teika stāsta, ka klintis iedēvētas par Ērģeļu klintīm tādēļ, ka atbalss pret klinti skanējusi kā ērģeles, savukārt Pieškaļu vārds nāk no tuvējo māju nosaukuma. Mūsdienās lietotais nosaukums „Ērgļu klintis” plašāk izmantots pēckara gados, kaut gan uz smilšakmens klintīm nekad nav manīti ligzdojam ērgļi.
Džirolamo Savonarola
Florences līderis
Francijas karali Šarlu VIII, kas 1494. gadā devās uzvaras gājienā uz Itāliju, Savonarola apsveica kā Dieva sūtni un nākamo pasaules valdnieku, un pēc Mediči padzīšanas no Florences ieveda tur demokrātisku konstitūciju ar teokrātisku virsotni: Jēzus Kristus – Florences karalis.
Ērgļu klintis
Tūrisma bāze uz klintīm
Pāris gadus pirms Gaujas nacionālā parka izveidošanas, priežu mežā virs klintīm tika uzsākta tūristu bāzes celtniecība, kas izsauca plašu sabiedrības protestu. Ar tā laika mežsaimniecības un mežrūpniecības ministra Leona Vītola atbalstu tika izveidots Gaujas nacionālais parks, un izmaksājot kompensāciju, 1974. gadā izdevās pārtraukt tūrisma bāzes celtniecību un nojaukt jau izveidotās ēkas. Šis bija viens no pirmajiem gadījumiem Latvijā, kad dabas aizsardzības intereses smagi ietekmēja nepārdomātus celtniecības plānus.
Džirolamo Savonarola
Konflikts ar pāvestu un nāve
Pilsētā nodibinājās stingra tikumiskā kārtība, reliģiska sajūsma valdzināja plašas masas, kas 1497. un 1498. gada karnevālā aizrāvās līdz greznuma lietu un "nieku" sadedzināšanai uz sārta. Pieaugošā aristokrātijas opozīcija (vairākums siņorijā 1498. g. pavasarī), konflikts ar pāvestu Aleksandru VI (atšķirīga politika, 1495. g. sludināšanas aizliegums Savonarolam, 1497. g. ekskomunikācija, kam Savonarola nepadevās, apzinādamies sevi par Dieva sūtni un uzskatīdams Aleksandru par netikumīgu un necienīgu pāvestu) un mūku ordeņu, īpaši franciskāņu, skaudība vājināja Savonarolas stāvokli. Provocēta, tad izjaukta Dieva tiesa, kur Savonarolas ordeņa biedrs Dominiks gribēja uzņemties uguns tiesu par viņa sludinājumu patiesību, vēl paātrināja Savonarolas krišanu. Pūlis ieņēma Sv. Marka klosteri un sagūstīja Savonarolu ar 2 biedriem. Uz viltota spīdzināšanas protokola pamata Savonarolu un viņa biedrus sodīja ar pakāršanu un pēc tam sadedzināšanu uz sārta. Savonarola par katoļu baznīcas principiem un pamatiem un pilnā mērā atzina Akvīnas Toma filozofiju un teoloģiju.
Savonarolas darbi
Darbi:
Mediators
Mediators (la - starpnieks) var būt:
80 Plus
80 Plus (preču zīme 80 PLUS) ir brīvprātīga sertifikācijas programma, kura paredzēta datoru barošanas bloku (PSU) energoefektivitātes popularizēšanai. To 2004. gadā uzsāka Ecos Consulting un tā sertificē produktus, kuri uzrāda vairāk kā 80% energoefektivitāti pie 20%, 50% un 100% noslodzes un jaudas koeficientu 0,9 vai lielāku pie 100% noslodzes. Tas nozīmē, ka šādi barošanas bloki nelietderīgi siltumā pārvērtīs 20% vai mazāk elektroenerģijas pie norādītās noslodzes, samazinot elektrības lietojumu un izmaksas, salīdzinot ar mazāk efektīviem barošanas blokiem.
19. septembris
19. septembris ir gada 262. diena pēc Gregora kalendāra (263. garajā gadā). Līdz gada beigām ir atlikušas 103 dienas.
Vārda dienas
Muntis, Verners
Pjasečno
Pjasečno - pilsēta Polijā, Mazovijas vojevodistē uz dienvidiem no Varšavas, faktiski tās priekšpilsēta. Poļu futbolista Romāna Kosecka (Roman Kosecki, 1966 - ) dzimtā pilsēta.
Mediators (mūzika)
Mediators jeb plektrs ir mazs, plakans priekšmets, ko izmanto strinkšķināmo stīgu intrumentu spēlēšanai. Ģitārām un līdzīgiem mūzikas instrumentiem mediators tiek turēts rokā, taču klavesīnam un citiem taustiņu instrumentiem mediators ir iestiprināts mehānismā.
Rokišķi
Rokišķi (lt) ir pilsēta ziemeļaustrumu Lietuvā apmēram 60 kilometrus uz ziemeļiem no Utenas. Rokišķu rajona centrs, Cēsu sadraudzības pilsēta.
Vēsture
Rokišķi atrodas vēsturiskās Sēlijas zemes dienvidu daļā, kas 13.-15. gadsimtā bija strīdus teritorija starp Livonijas ordeni un Lietuvas dižkunigaitiju. Pirmo reizi rakstos minēti 1499. gadā, vēlāk kā kņazu Krošinsku rezidence Viļņas vaivadijas ziemeļu pierobežā. 1715. gadā to ieguva Tīzenhauzenu dzimta, kas uzbūvēja skaistu neogotiskā stilā celtu Svētā Mateja baznīcu un muižu, kura mūsdienās ir labi saglabājusies. Tagad muižā atrodas Rokišķu reģionālais muzejs. Pilsētu pārbūvēja klasicisma stilā.
Ezeres pagasts
Ezeres pagasts ir viena no Saldus novada administratīvajām teritorijām tā dienvidos Vadakstes labajā krastā Lietuvas pierobežā. Robežojas ar sava novada Nīgrandes, Zaņas, Kursīšu un Rubas pagastiem, kā arī Lietuvas Telšu apriņķa Mažeiķu rajona Židiķu, Reivīču un Laižuvas seņūnijām.
Rokišķi
Vēsture
Rokišķi bija Polijas-Lietuvas kopvalsts daļa līdz pat 1795. gadam, kad Lietuvu pēc Polijas dalīšanas anektēja Krievijas impērija. Pilsētu sākotnēji iekļāva Lietuvas guberņā, pēc tās sadalīšanas 1801. gadā Viļņas guberņā, beidzot 1843. gadā to iekļāva jaunizveidotajā Kauņas guberņā.